Bernhard Schmidt

Bernhard Voldemar Schmidt (30. maaliskuuta 1879 Naissaari, Viro – 1. joulukuuta 1935 Hampuri, Saksa) oli virolainen optikko, joka tunnetaan erityisesti kehittämästään Schmidt-kamerasta.

Schmidtin isä oli saksalainen ja äiti ruotsalainen. Schmidt toimi eri tehtävissä, kuten valokuvaajana ja lennättimen hoitajana, kunnes aloitti Göteborgissa optiikan opinnot. Vuonna 1901 hän siirtyi opiskelemaan Jenan lähistölle Mittweidaan. Vähän myöhemmin hän perusti oman optiikan työpajan. Schmidtin valmistama korkeatasoinen optiikka sai tunnustusta. Tehdessään 15-vuotiaana kokeita ruudilla hän menetti oikean kätensä, joka jouduttiin amputoimaan. Hän työskenteli silti mieluiten yksin ja valmisti peilejä hämmästyttävän nopeasti. Hampurin observatorion johtaja Schorr sai kuitenkin Schmidtin suostutelluksi muuttamaan 1926 observatorioon. Siellä Schmidt kehitti tunnetuimman keksintönsä Schmidt-kameran, jonka teorian hän esitti 1931 lehdessä Zentralzeitung für Optik. Muuten hän julkaisi tuloksiaan äärimmäisen niukasti.

Lähteet 
 
 Kross, Jaan. Vastatuulen laiva. WSOY 1990. ISBN 951-0-15313-3

Aiheesta muualla 

Virolaiset tähtitieteilijät
Virolaiset henkilöt
Keksijät
Amputoidut henkilöt
Vuonna 1879 syntyneet
Vuonna 1935 kuolleet